laion/Wikipedia-Exotic huggingface dataset:
গার্ল গাইডিং

গার্ল গাইডিং হলো একটি আন্তর্জাতিক, অরাজনৈতিক, শিক্ষা ও সমাজ সেবামূলক যুবা আন্দোলন। স্বাস্থ্য ও চরিত্ৰ গঠনে এবং মানবিক গুণাবলি বিকাশে এবং একজন বালিকা বা কিশোরীকে আদর্শ নাগরিক হিসেবে গড়ে তোলার লক্ষ্যে এই আন্দোলনের সৃষ্টি। লর্ড ব্যাডেন পাওয়েল স্কাউট ও গাইড আন্দোলনের প্ৰতিষ্ঠাতা। তিনি জাতিতে একজন ইংরেজ এবং পেশায় একজন সৈনিক ছিলেন। তিনি মেয়েদের নিয়ে স্কাউট আন্দোলন আরম্ভ করার জন্য তার বোন এ্যাগনেস ব্যাডেন পাওয়েলকে অনুরোধ জানান। এতে তিনি উত্‍সাহিত হয়ে এই আন্দোলন শুরু করেন। এরপর তার স্ত্ৰী অলিভ লেডী ব্যাডেন পাওয়েল গাইড আন্দোলনকে ফলপ্ৰসূ করে তোলেন এবং এই আন্দোলনকে সম্প্ৰসারিত করার জন্য তিনি বিশ্বব্যাপী ভ্ৰমণ করেন। এর উন্নয়নের জন্য এবং এই আন্দোলনটিকে জনপ্ৰিয় করে তোলার জন্য তিনি বিশ্বনন্দিত হন। এরপর আস্তে আস্তে সারা বিশ্বে এই গার্ল গাইডিং আন্দোলন ছড়িয়ে পড়ে। ১৯১০ সালে গার্লগাইড প্রতিষ্ঠিত হয়। আমি আমার আত্মসম্মানের ওপর নির্ভর করে প্ৰতিজ্ঞা করছি যে- আমি যথাসাধ্য স্ৰষ্টা ও দেশের প্ৰতি আমার কর্তব্য পালন করিব। সর্বদা পরের উপকার করিব। গাইডের নিয়মাবলি মানিয়া চলিব। গাইডের জন্য ১০টি নির্দিষ্ট নিয়মাবলী আছে। সেগুলো তাদের মানতে হয় এবং নিজের জীবনে বাস্তবায়ন করতে হয়। গাইডেরর আত্মমর্যাদা নির্ভরযোগ্য। গাইড বিশ্বস্ত গাইডের কর্তব্য নিজে কার্যোপযোগী হওয়া এবং অপরকে সাহায্য করা। গাইড সকলের বন্ধু এবং গাইড মাত্রই সকলের ভগ্নি। গাইড মাত্রই বিনয়ী। গাইড জীবের বন্ধু। গাইড আদেশ পালন করে। গাইড হাসিমুখে প্রতিকূল অবস্থার মোকাবেলা করে। গাইড মিতব্যয়ী। গাইড কথা, কাজে ও চিন্তায় নির্মল। গার্ল গাইডিং এর মূলমন্ত্ৰ হলোঃ সদা প্ৰস্তুত থাকা। এর অর্থ- একজন গাইড, তার মানসিক ও শারীরিক দিক থেকে এমনভাবে উপযুক্ত ও উপযোগী থাকবে, যাতে করে সে, যে কোনো ধরনের জরুরি পরিস্থিতির মোকাবেলা করতে পারে। সারা বিশ্বে গাইডেরর জন্য একটি অনুুমোদিত সংগীত আছে।এটি তারা তাদের নিজ নিজ অনুষ্ঠানে এবং বিভিন্ন কর্মসূচিতে পরিবেশন করে থাকে। গার্ল গাইডদের পোশাক হলো কলারসহ ফুলহাতা সাদা কামিজ, সাদা পায়জামা, সাদা বেল্ট, সবুজ ওড়না ও সবুজ স্কার্ফ, সাদা কেডস। এছাড়াও তাদের চুলে সাদা ফিতা বা রাবার ব্যান্ড দিয়ে দুটি কলা বেণী বাঁধা থাকে। স্কাউটিং শারীরিক শিক্ষা ও স্বাস্থ্য, সপ্তম শ্ৰেণী, ৫ম অধ্যায়, পৃষ্ঠাঃ৮৬ শারীরিক শিক্ষা ও স্বাস্থ্য, সপ্তম শ্ৰেণী, ৫ম অধ্যায়, পৃষ্ঠাঃ৮৮ গার্ল গাইড - বাংলাপিডিয়া
জেরেমি কোনি

জেরেমি ভার্নন কোনি, এমবিই (ইংরেজি: Jeremy Coney; জন্ম: ২১ জুন, ১৯৫২) ওয়েলিংটনে জন্মগ্রহণকারী সাবেক ও বিখ্যাত নিউজিল্যান্ডীয় আন্তর্জাতিক ক্রিকেট তারকা। জেরেমি কোনি নিউজিল্যান্ড ক্রিকেট দলের পক্ষে টেস্ট ও একদিনের আন্তর্জাতিকে খেলাসহ অধিনায়কের দায়িত্ব পালন করেন। গড়ের দিক দিয়ে তাকে নিউজিল্যান্ডের সর্বাপেক্ষা সফলতম ব্যাটসম্যানদের একজন হিসেবে চিহ্নিত করা হয়। সমগ্র খেলোয়াড়ী জীবনে কোনি ৫২ টেস্ট ও ৮৮ ওডিআইয়ে অংশগ্রহণ করেন। তন্মধ্যে ১৫ টেস্ট ও ২৫ ওডিআইয়ে দলকে নেতৃত্ব দেন। অধিনায়ক হিসেবে তিনি কেবলমাত্র পাকিস্তানের বিপক্ষে টেস্ট সিরিজে পরাজিত হন। ১৬ অর্ধ-শতকের পর দীর্ঘ নয় বছর অপেক্ষা করে ৩১ বছর বয়সে সেঞ্চুরির দেখা পান। একদিনের আন্তর্জাতিকে মিডিয়াম পেস বোলিং করতেন। সর্বমোট ৫৪ উইকেট সংগ্রহ করেন। তন্মধ্যে ১৯৮৫ সালে শ্রীলঙ্কার বিপক্ষে ৪৬ রান ৪ উইকেট পান। কোনি’র উচ্চতা, স্লিপ ফিল্ডার হিসেবে তার অঙ্গ-ভঙ্গী প্রদর্শনে 'দ্য ম্যান্টিস' ডাকনামে পরিচিত হন। ১৯৮৪ সালে উইজডেন কর্তৃক বর্ষসেরা ক্রিকেটার হিসেবে মনোনীত হন। ১৯৮৬ সালে রাণীর জন্মদিনের সম্মানে কোনিকে ক্রিকেট খেলায় সেবা প্রদানের জন্য অর্ডার অব দ্য ব্রিটিশ এম্পায়ার পদবীতে ভূষিত করা হয়। ১৯৮৬ সালে 'প্লেয়িং ম্যান্টিস: অ্যান অটোবায়োগ্রাফি' লেখেন। ১৯৯৩ সালে জন পার্কার ও ব্রায়ান ওয়াডেলের সাথে 'দি ওন্ডারফুল ডেজ অব সামার' লেখেন। নিউজিল্যান্ড নেটবলে প্রতিনিধিত্বকারি খেলোয়াড় ও নেটবল ধারাভাষ্যকার জুলি কোনি’র সাথে বিবাহ-বন্ধনে আবদ্ধ হন তিনি। বর্তমানে তিনি যুক্তরাজ্যে বসবাস করছেন। স্কাই টিভি ও টেস্ট ম্যাচ স্পেশালে ধারাভাষ্যকার হিসেবে দায়িত্ব পালন করছেন তিনি। "Wisden Cricketers of the Year"। CricketArchive। সংগ্রহের তারিখ ২০০৯-০২-২১।  London Gazette (supplement), No. 50553, 13 June 1986. Retrieved 21 January 2013. National Library of New Zealand catalogue[স্থায়ীভাবে অকার্যকর সংযোগ] রস টেলর জন রিচার্ড রিড ক্রেইগ ম্যাকমিলান ড্যানিয়েল ভেট্টোরি উইজডেন বর্ষসেরা ক্রিকেটার ইএসপিএনক্রিকইনফোতে জেরেমি কোনি (ইংরেজি) ক্রিকেটআর্কাইভে জেরেমি কোনি (সদস্যতা প্রয়োজনীয়) (ইংরেজি)
নীলসাগর

নীলসাগর একটি ঐতিহাসিক দিঘি, যা বর্তমানে নীলফামারী জেলা সদর থেকে উত্তর-পশ্চিম কোণে ১৪ কিমিঃ দূরত্বে গোড়গ্রাম ইউনিয়নে অবস্থিত৷। মনে করা হয়, ঐতিহাসিক বৈদিক রাজা বিরাট এই দিঘি খনন করেন এবং তা বিরাট দিঘি হিসাবে পরিচিত ছিল৷ পরবর্তীকালে বিন্না দিঘি নামেও পরিচিতি পায়। স্বাধীনতার পর নীলসাগর নামে ব্যাপক পরিচিতি লাভ করে এবং বর্তমানে এখানে ব্যাপক সংস্কার করে ভ্রমণ পিপাসুদের চিত্তবিনোদনের ব্যবস্থা করা হয়েছে। প্রতি বত্‍সর শীত মৌসুমে অসংখ্য অতিথি পাখির সমাগম ঘটে এই নীলসাগরে। সদর উপজেলার জিরো পয়েন্ট চৌরঙ্গী মোড় থেকে উত্তর-পশ্চিম কোণে ১৪ কিলোমিটার দূরে গোড়গ্রাম ইউনিয়নের ধোবাডাঙ্গা মৌজায় ৫৩.৯০ একর জমির ওপর নীলসাগরের অবস্থান। এর জলভাগ ৩২.৭০ একর, এবং চারদিকের পাড়ের জমির পরিমাণ ২১ একরের মতো। আনুমানিক খ্রিস্টপূর্ব অষ্টম শতাব্দীর কোন এক সময়ে এ জলাশয়টির খননকাজ শুরু হয়েছিল। নীল সাগর ‘বিরাট দিঘি’ ও 'বিন্না দিঘি' নামেও পরিচিত। বিরাট দিঘির কালক্রমে এ দিঘিটি বিরাট দিঘি, বিল্টা দিঘি এবং অবশেষে বিন্না দিঘি হিসেবে পরিচিতি লাভ করে। কারো কারো মতে, রাজা বিরাট তার বিশাল গরুর পালের জন্য পানির সংস্থান করতেই এ দিঘি খনন করেন এবং তার কন্যা বিন্নাবতীর নামে এর নামকরণ করেন। পরবর্তীতে ১৯৭৯ সালে নীলফামারীর তৎকালীন মহকুমা প্রশাসক ও অবসর প্রাপ্ত সচিব এম.এ জব্বার কর্তৃক এই দিঘিকে পর্যটনক্ষেত্র হিসেবে পরিচিত করতে কিছু পদক্ষেপ গ্রহণ করা হয় ও নীলফামারীর নামানুসারে বিন্না দিঘির পরিবর্তে এর নামকরণ করা হয় নীলসাগর। প্রাকৃতিক সৌন্দর্যের জন্যই মূলত নীলসাগর বিখ্যাত। এর পাড়ে রয়েছে নারকেল, বনবাবুল, আকাশমণি, মেহগনি, শিশুসহ অজানা-অচেনা হরেকরকম ফুল ও ফলের সারি সারি বৃক্ষরাজি। পাশেই রয়েছে একটি ছোট পার্ক। ১৯৯৮ সালে এ এলাকাকে পাখির অভয়ারণ্য ঘোষণা করা হয়। ১৯৯৯ সালে তৎকালীন ভূমি মন্ত্রণালয়ের প্রতিমন্ত্রী আলহাজ্ব রাশেদ মোশারফ এ অভয়ারণ্যের উদ্বোধন করেন। এখানে প্রতি বছর চৈত্রসংক্রান্তি উপলক্ষে সনাতন (হিন্দু) সম্প্রদায় বারুণী স্নান উৎসবের আয়োজন করে থাকে। দিঘির পাশেই সরকারের অনুদানে একটি রেস্টহাউজ স্থাপন করা হয়েছে। নীলসাগর:দেখে আসুন ছায়াঘেরা দিঘিতে অতিথি পাখির জলকেলি দৈনিক ইত্তেফাক, ডিসেম্বর ১১, ২০১২ ঘুরে আসুন নয়নাভিরাম নীলসাগর দৃষ্টিবিডি.কম নীলসাগর, নীলফামারী। বাংলাদেশ জাতীয় তথ্য বাতায়ন, নীলফামারী জেলা। মার্চ ১৭, ২০১৪ খ্রিষ্টাব্দে সংগৃহীত।
সূরা সিজদাহ

আস সেজদাহ্ , (আরবি: سورة السجدة, (সিজদা) মুসলমানদের ধর্মীয় গ্রন্থ কুরআনের ৩২ তম সূরা। এই সূরাটি মক্কায় অবতীর্ণ হয়েছে এবং এর আয়াত সংখ্যা ৩০ টি। ১৫ আয়াতের সাজদাহর যে বিষয়বস্তু এসেছে তাকেই এ সূরার শিরোনাম হিসেবে গ্রহণ করা হয়েছে। সূরার প্রথমার্ধে ওহী, সৃষ্টিকর্তা, মানবজাতির সৃষ্টি, পুনরুত্থান এবং বিচারের দিন সহ ইসলামের কিছু ধর্মতাত্ত্বিক ধারণা রয়েছে। দ্বিতীয়ার্ধে যারা আল্লাহর সামনে "সেজদা করে" এবং যারা আল্লাহর চিহ্ন থেকে "মুখ ফিরিয়ে নেয়" তাদের মধ্যে পার্থক্য নিয়ে আলোচনা করা হয়েছে। এরপর অধ্যায়ে বনী ইসরাঈলকে এমন লোকদের উদাহরণ হিসাবে উল্লেখ করা হয়েছে যারা মূসার মাধ্যমে ঈশ্বরের নির্দেশনা অনুসরণ করে। কুরআন ত্বোয়া-হা আল আম্বিয়া সূরা আল হিজর আন নাহল "নামকরণ"। www.banglatafheem.com। ১৫ মার্চ ২০১৫ তারিখে মূল থেকে আর্কাইভ করা। সংগ্রহের তারিখ ২৮ মার্চ ২০১৫।  The Study Quran, পৃ. 1009। আল কোরআনঃডিজিটাল (ধর্ম বিষয়ক মন্ত্রণালয়, বাংলাদেশ) কোরআন শরীফ কুরআন প্রবেশদ্বার
সূরা আহযাব

আল আহ্‌যাব , (আরবি: سورة الأحزاب, (জোট) মুসলমানদের ধর্মীয় গ্রন্থ কুরআনের ৩৩ তম সূরা। এই সূরাটি মদিনায় অবতীর্ণ হয়েছে এবং এর আয়াত সংখ্যা ৭৩ টি। এই সূরাটিতে মুসলমানদেরকে আল্লাহর দয়া ও ক্ষমতা স্মরণ করিয়ে দেয়ার জন্য খন্দকের যুদ্ধে আল্লাহ তালা যে মদিনা আক্রমণকারী গোত্রদেরকে যেভাবে পরাভূত করেছিলেন তা উল্লেখ করা হয়েছে। যেহেতু এটি একটি মাদানী সূরা, অন্যান্য মাদানি সূরার মত এতেও বিধি বিধান প্রদান করা হয়েছে, যা ছিল নবী ও তার স্ত্রীদের সাথে আচরণ সম্পর্কে এবং পাশাপাশি মুনাফিকদেরকে তাদের খারাপ আচরণ সম্পর্কে সাবধান করা হয়েছে। কিছু পণ্ডিতের মতে, মাদানি সূরার আয়াতগুলোর বিশেষত্ব হল ইসলামী সমাজের বিভিন্ন বিধিবিধান প্রদান করা। এই সূরাসমূহে সাধারণত মুমিনদের অনুসরণের জন্য নিয়মকানুন অন্তর্ভুক্ত থাকে। ‎الأحزاب (আল-আহযাব) শব্দটা এসেছে حزب থেকে যার অর্থ ভাগ করা, গ্রুপ, দল, বাহিনী যোগদান, সম্মিলিত বাহিনী ইত্যাদী। الأحزاب হল حِزْب এর বহু বচন। আমরা জানি বিভিন্ন গোত্রের প্রায় ১২ হাজার যোদ্ধা সম্মিলিতভাবে মদীনা ঘেরাও করে। কুরআন ত্বোয়া-হা আল আম্বিয়া সূরা আল হিজর আন নাহল Haleem, M.A.S. Abdel (২০০৪)। The Qur'an (ইংরেজি ভাষায়)। New York: Oxford University Press। পৃষ্ঠা 266–271।  Donner, Fred। Muhammad and the Believers (ইংরেজি ভাষায়)। পৃষ্ঠা 81।  আল কোরআনঃডিজিটাল (ধর্ম বিষয়ক মন্ত্রণালয়, বাংলাদেশ) কোরআন শরীফ কুরআন প্রবেশদ্বার
সূরা সাবা

সূরা সাবা, (আরবি: سورة سبإ, (রানী সাবা/শেবা), মুসলমানদের ধর্মীয় গ্রন্থ কুরআনের ৩৪ তম সূরা। এই সূরাটি মক্কায় অবতীর্ণ হয়েছে এবং এর আয়াত সংখ্যা ৫৪ টি এবং রুকুর সংখ্যা ৬টি। এই সূরায় হযরত দাউদ ও তার পুত্র হযরত সোলাইমান এর জীবনের নানা-দিক সম্পর্কে বিবরণ পাওয়া যায়। ১৫ আয়াতের বাক্য لَقَدْ كَانَ لِسَبَإٍ فِي مَسْكَنِهِمْ آيَةٌ থেকে গৃহীত হয়েছে। এর অর্থ হচ্ছে, এটি এমন একটি সূরা যেখানে ‘সাবা’—এর কথা বলা হয়েছে। সাবা, বর্তমানের ইয়ামেন ছিল সবুজ আর ফলে ভরা উদ্যানের সমাহার। কিন্তু তারা নিয়ামতের কৃতজ্ঞতা স্বীকার করে নাই। অকৃতজ্ঞ হওয়ার কারণে সাবা রাজ্যকে বন্যাকবলিত করেন। তাদের অর্থনীতি পানির গর্ভে ডুবে যায়। তখন মক্কার ক্বাবা ঘরকে কেন্দ্র করে আরবদের অর্থনীতি চাঙ্গা হতে থাকে। পরবর্তীতে ইয়ামেনের রাজা ঈর্ষান্বিত হয়ে ক্বাবা ঘর ধ্বংস করার জন্য হাতীর বাহিনী নিয়ে যাত্রা করে। এবং আমরা সূরা ফিলে জানতে পারি, কিরুপে ঝাঁকে ঝাঁকে পাখি দিয়ে তাদেরকে চিবানো তৃণলতার মত অবস্থা করা হয়। মক্কাবাসীকে এবং সমগ্র মানবজাতীকে সাবার বাসীন্দাদের উদাহরণ থেকে শিক্ষা নিতে বলা হয়, কি কারণে তাদের রিযক্ সংকুচিত হয়েছিল। কোনো ব্যক্তি এই সূরা ১০ বার পাঠ করলে দুনিয়ার সকল বলা মুসিবত থেকে রক্ষা পাওয়া যায়।[তথ্যসূত্র প্রয়োজন] কুরআন ত্বোয়া-হা আল আম্বিয়া সূরা আল হিজর আন নাহল "ইসলাম.net.bd"। www.islam.net.bd। ২০১৯-১০-১৭ তারিখে মূল থেকে আর্কাইভ করা। সংগ্রহের তারিখ ২০১৯-০৭-১৮।  "নামকরণ"। http://www.banglatafheem.com। ১৫ মার্চ ২০১৫ তারিখে মূল থেকে আর্কাইভ করা। সংগ্রহের তারিখ ২৮ মার্চ ২০১৫।  |ওয়েবসাইট= এ বহিঃসংযোগ দেয়া (সাহায্য) উইকিমিডিয়া কমন্সে সূরা সাবা সংক্রান্ত মিডিয়া রয়েছে। আল কোরআনঃডিজিটাল (ধর্ম বিষয়ক মন্ত্রণালয়, বাংলাদেশ) কোরআন শরীফ কুরআন প্রবেশদ্বার
সূরা ফাতির

সূরা ফাতির (আরবি: سورة فاط; আদি স্রষ্টা), মুসলমানদের ধর্মীয় গ্রন্থ কুরআনের ৩৫ তম সূরা। এই সূরাটি মক্কায় অবতীর্ণ হয়েছে এবং এর আয়াত সংখ্যা ৪৫ টি। প্রথম আয়াতের فاطر শব্দটিকে এ সূরার শিরোনাম করা হয়েছে। এর মানে হচ্ছে, এটি সেই সূরা যার মধ্যে ‍‘ফাতের’ শব্দটি এসেছে। এর অন্য নাম الملائكة এবং এ শব্দটিও প্রথম আয়াতেই ব্যবহৃত হয়েছে। কুরআন ত্বোয়া-হা আল আম্বিয়া সূরা আল হিজর আন নাহল "নামকরণ"। www.banglatafheem.com/। ১৫ মার্চ ২০১৫ তারিখে মূল থেকে আর্কাইভ করা। সংগ্রহের তারিখ ২৮ মার্চ ২০১৫।  আল কোরআনঃডিজিটাল (ধর্ম বিষয়ক মন্ত্রণালয়, বাংলাদেশ) কোরআন শরীফ কুরআন প্রবেশদ্বার
রুম ইন রোম

রুম ইন রোম (স্পেনীয়: Habitación en Roma) ২০১০ সালের স্পেনীয় যৌনউত্তেজক কমেডি রোমান্স চলচ্চিত্র। এটি সহ-প্রযোজনা, রচনা এবং পরিচালনা করেছেন হুলিও মেডেম। অভিনয়ে ছিলেন * এলেনা আনায়, নাতাশা ইয়ারোভেনকো, এনরিকো লো ভের্সো এবং নাজওয়া নিমরি। এটি পরিচালক হুলিও মেডেমের প্রথম ইংরেজি ভাষার চলচ্চিত্র। চলচ্চিত্রটি প্রযোজনা করেছেন হুলিও মেডেম এবং আলভারো লঙ্গোরিয়া। চিত্রগ্রহণ করেছেন আলেক্স কাতালান এবং সম্পাদনা করেছেন হুলিও মেডেম। রোমের একটি হোটেল কক্ষে দুইজন কমবয়সী নারীর (আলবা এবং নাতাশা) মধ্যেকার সম্পর্ক এই চলচ্চিত্রে প্রদর্শিত হয়েছে। এই কাহীনি কিছুটা এন লা কামা চলচ্চিত্রের উপর ভিত্তি করে নির্মিত। এলেনা আনায় — আলবা নাতাশা ইয়ারোভেনকো – নাতাশা এনরিকো লো ভের্সো নাজওয়া নিমরি "রুম ইন রোম"। স্প্যানিশ ফিল্ম ফেস্টিভাল। ২৯ ডিসেম্বর ২০১৪ তারিখে মূল থেকে আর্কাইভ করা। সংগ্রহের তারিখ মার্চ ২৮, ২০১৫।  দাপ্তরিক ওয়েবসাইট অলমুভিতে রুম ইন রোম (ইংরেজি) ইন্টারনেট মুভি ডেটাবেজে রুম ইন রোম (ইংরেজি) আলোসিনেতে রুম ইন রোম (ফরাসি) নেটফ্লিক্সে রুম ইন রোম পোর্ট.এইচইউতে রুম ইন রোম (হাঙ্গেরি) বক্স অফিস মোজোতে রুম ইন রোম (ইংরেজি) রটেন টম্যাটোসে রুম ইন রোম (ইংরেজি) সুইডিশ ফিল্ম ইনস্টিটিউট ডাটাবেসে রুম ইন রোম (ইংরেজি)
মোস্তফা কামাল (বিচারপতি)

বিচারপতি মোস্তফা কামাল (৯ মে ১৯৩৩ - ৫ জানুয়ারি ২০১৫) ছিলেন বাংলাদেশের একজন প্রখ্যাত আইনবিদ এবং ৯ম প্রধান বিচারপতি। বিচারপতি মোস্তফা ১৯৩৩ সালের ৯ মে নীলফামারী জেলার ডোমার উপজেলায় জন্ম গ্রহণ করেন৷ তিনি প্রখ্যাত পল্লিগীতি গায়ক আব্বাস উদ্দীনের ছেলে৷ সংগীতশিল্পী নাশিদ কামাল তার মেয়ে। কণ্ঠশিল্পী মুস্তাফা জামান আব্বাসী ও ফেরদৌসী রহমান তার মেজ ভাই ও একমাত্র বোন। তিনি ছাত্র জীবনে অত্যন্ত মেধাবী ছাত্র ছিলেন৷ তিনি ১৯৪৮ সালে ঢাকা কলেজিয়েট স্কুল থেকে মেট্রিকুলেশন পরীক্ষায় অংশগ্রহণ করে ৭ম স্থান অধিকার করেন এবং জগন্নাথ কলেজ থেকে ১৯৫০ সালে উচ্চ মাধ্যমিক পরীক্ষায় অংশগ্রহণ করে ৫ম স্থান অধিকার করেন৷ পরবর্তীকালে ১৯৫৩ ও ১৯৫৪ সালে তিনি ঢাকা বিশ্ববিদ্যালয় থেকে রাষ্ট্রবিজ্ঞানে প্রথম শ্রেণীতে প্রথম স্থান অধিকার করে বি. এ. (অনার্স) ও এম. এ. ডিগ্রী অর্জন করেন৷ এছাড়া তিনি লন্ডন স্কুল অব ইকোনোমিকস্ এন্ড পলিটিকাল সাইন্স থেকে পলিটিকাল ইকোনোমিকস্ বিষয়ে এম. এস. সি. ডিগ্রী অর্জন করেন এবং ১৯৫৯ সালে লিংকনস্‌-ইন থেকে বার আ্যট ল' ডিগ্রী লাভ করেন৷ বিচারপতি মোস্তফা কামাল বার এ্যাট ল' ডিগ্রি লাভ করে আইনজীবী হিসাবে বাংলাদেশ হাইকোর্টে যোগদান করেন। তিনি হাইকোর্টে বিচারপতি নিযুক্ত হন। সর্বশেষ প্রধান বিচারপতির দায়িত্বপালন শেষে তিনি অবসর গ্রহণ করেন। ১৯৭৯ সালে হাইকোর্টের এবং ১৯৮৯ আপীল বিভাগের বিচারপতি নিযুক্ত হন। দশবছর পর ১৯৯৯ সালের জুন মাসে প্রধান বিচারপতি নিযুক্ত হন। ২০০০ সালের পয়লা জানুয়ারি অবসর গ্রহণ করেন। তিনি আইন কমিশনের চেয়ারম্যানের দায়িত্বও পালন করেন। বিচারপতি মোস্তফা কামালের একটি বই প্রকাশিত হয়। 'আমার কিছু বলা' শীর্ষক বইটি তার স্মৃতিগদ্য। তিনি ২০১৫ সালের ৫ জানুয়ারি ঢাকার গুলশানে নিজ বাসায় হৃদরোগে আক্রান্ত হয়ে মৃত্যুবরণ করেন। বাংলাদেশ সুপ্রীম কোর্ট প্রধান বিচারপতি বাংলাদেশের প্রধান বিচারপতি বাংলাদেশের প্রধান বিচারপতিবৃন্দের তালিকা আব্বাসউদ্দীন আহমদ ফেরদৌসী রহমান চলে গেলেন সাবেক প্রধান বিচারপতি মোস্তফা কামাল, জাগো নিউজ টুয়েন্টি ফোর ডটকম, ৫ জানুয়ারি ২০১৫ বিচারপতি মোস্তফা কামাল আর নেই, সমকাল, ৬ জানুয়ারি ২০১৫ গানের সাম্রাজে আব্বাসউদ্দীন পরিবার, বাংলাদেশ প্রতিদিন, ১৪ জুলাই ২০২০ উইকিমিডিয়া কমন্সে মোস্তফা কামাল (বিচারপতি) সংক্রান্ত মিডিয়া রয়েছে।
আনসাইক্লোপিডিয়া

আনসাইক্লোপিডিয়া একটি উন্মুক্ত বিশ্বকোষ যা যে কেউই সম্পাদনা করতে পারে। তবে এর বিশেষ এবং ব্যতিক্রমী বৈশিষ্ট্য হল এখানে কোন সত্য তথ্য দেয়া হয়না বরং বিভিন্ন ঘটনা ও তথ্যকে বিকৃত এবং ব্যাঙ্গাত্মক করে তুলে ধরা হয়। মূলত উইকিপিডিয়া-কে বিদ্রুপ করার জন্যই এই ওয়েবসাইটটি তৈরি করা হয়েছে। ২০০৫ সালের জানুয়ারি মাসে জোনাথন হুয়াং এবং অপর একজন বেনামী ('Stillwaters' বা 'Euniana' নামে পরিচিত) ব্যক্তি এই ওয়েবসাইটটি প্রকাশ করেন। এর ইংরেজি সংস্করণে প্রায় ৩০,০০০ নিবন্ধ রয়েছে যা পর্তুগিজ সংস্করণের পরে দ্বিতীয়। "Uncyclopedia:Donate" (Wiki)। En.uncyclopedia.co। সংগ্রহের তারিখ ২৩ অক্টোবর ২০১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "The brains behind Uncyclopedia"। .net। মে ৩, ২০০৭। ডিসেম্বর ১, ২০০৭ তারিখে মূল থেকে আর্কাইভ করা। সংগ্রহের তারিখ নভেম্বর ১৯, ২০০৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Uncyclopedia" (Wiki)। Uncyclopedia। সংগ্রহের তারিখ অক্টোবর ২৩, ২০১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Desciclopédia" (Wiki)। Uncyclopedia। সংগ্রহের তারিখ জুন ২১, ২০১৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) আনসাইক্লোপিডিয়া পাতা আনসাইক্লোপিডিয়া প্রধান পাতা] আনসাইক্লোপিডিয়ার নির্বাচিত নিবন্ধসমূহ আনসাইক্লোমিডিয়া ফাউন্ডেশনের ওয়েবসাইট h2g2's আনসাইক্লোপিডিয়ার নির্দেশিকা
ওয়াটার ড্রপ্‌স অন বার্নিং রক্স

ওয়াটার ড্রপ্‌স অন বার্নিং রক্স (ফরাসি: Gouttes d'eau sur pierres brûlantes) ২০০০ সালের ফরাসি নাট্য চলচ্চিত্র। রাইনার ওয়ের্নার ভাসবিন্ডার রচিত জার্মান নাটক, ত্রোফেন আউফ হেইসি স্টেইনি অবলম্বনে চলচ্চিত্রটি রচনা এবং পরিচালনা করেছেন ফ্রান্সিস ওজন। অভিনয়ে ছিলেন বার্নার্ড গিরদেউ, মালিক জিডি, লুডিভাইন স্যাগনিয়ার, আনা লেভিন প্রমুখ। হাউট এট কোর্টের ব্যানারে চলচ্চিত্রটি প্রযোজনা করেছেন অলিভার ডেলবোস্ক, ক্রিটিন গোজলান, কেনজো হোরিকোশি, মার্ক মিসোনিয়ার এবং আলাইন সার্দে। বার্নার্ড গিরদেউ – লিওপইড মালিক জিডি – ফ্রান্জ লুডিভাইন স্যাগনিয়ার – আনা আনা লেভিন – ভেরা New York Times Theater Reviews (২০০২), The New York Times Film Reviews: 1999-2000, Taylor & Francis, পৃষ্ঠা 343, আইএসবিএন 0415936969. উদ্ধৃতি টেমপ্লেট ইংরেজি প্যারামিটার ব্যবহার করেছে (link) Pallister, Janis L.; Hottell, Ruth A. (২০০৫), Francophone Women Film Directors: A Guide, Fairleigh Dickinson Univ Press, পৃষ্ঠা 239, আইএসবিএন 083864046X. উদ্ধৃতি টেমপ্লেট ইংরেজি প্যারামিটার ব্যবহার করেছে (link) ইন্টারনেট মুভি ডেটাবেজে ওয়াটার ড্রপ্‌স অন বার্নিং রক্স (ইংরেজি) অলমুভিতে ওয়াটার ড্রপ্‌স অন বার্নিং রক্স (ইংরেজি)
বিমলচন্দ্র ঘোষ

বিমলচন্দ্র ঘোষ (১২ ডিসেম্বর, ১৯১০ - ২২ অক্টোবর, ১৯৮১) একজন বাঙালি বামপন্থী কবি ছিলেন। বিমলচন্দ্র ঘোষ ১৯১০ খ্রিষ্টাব্দের ১২ই ডিসেম্বর ব্রিটিশ ভারতের কলকাতা শহরে জন্মগ্রহণ করেন। তার পিতার নাম ছিল নগেন্দ্রনাথ ঘোষ। তাদের পৈতৃক বাড়ি ছিল হাওড়ার বালি শহরে। ১৯১৬ থেকে ১৯২১ খ্রিষ্টাব্দ পর্যন্ত তিনি চক্রবেড়িয়া ইন্সটিটিউশনের ছাত্র ছিলেন। পিতার অসুস্থতার কারণে তাকে স্কুল ছাড়তে হয়। পরে ১৯২৯ খ্রিষ্টাব্দে পদ্মপুকুর ইন্সটিটিউটশন থেকে ম্যাট্রিক পাশ করেন, তারপর কলকাতার সেন্ট জেভিয়ার্স কলেজে বিজ্ঞান বিভাগে ভর্তি হন। কিন্তু রাজনৈতিক কারণে তাকে কলেজ ছাড়তে হয়। পরে আশুতোষ কলেজে পড়ার সুযোগ পেলেও তিনি তা সম্পূর্ণ করতে পারেননি। সংসারের আর্থিক দুরবস্থার কারণে তাকে কলেজ ছাড়তে হয়। বাধ্য হয়ে ১৯৩১ খ্রিষ্টাব্দে কেরানির চাকরি গ্রহণ করেন। একাদিক্রমে ১৭ বছর চাকরি করার পর তিনি সেই কাজে ইস্তফা দেন। ছাত্রাবস্থা এবং যৌবনেই তিনি রাজনৈতিক কর্মী হিসাবে স্বদেশী মন্ত্রে দীক্ষিত হন। পরবর্তীকালে তিনি মারাঠি শ্রমিক নেতা কার্ডিলে ও বামপন্থী রাজনীতিবিদ মুজফফর আহমেদের সংস্পর্শে এসে বামপন্থায় আকৃষ্ট হন। বিমলচন্দ্র ঘোষের উল্লেখযোগ্য কাব্যগ্রন্থ হল জীবন ও রাত্রি, দক্ষিণায়ন, উলুখড়, দ্বিপ্রহর ও অন্যান্য কবিতা, ফতোয়া, নানকিং, সাবিত্রী, বিশ্বশান্তি, ভুখা ভারত, উদাত্ত ভারত, রক্তগোলাপ প্রভৃতি। নানকিং কাব্যগ্রন্থ সরকার নিষিদ্ধ ঘোষণা করে। গীতিকার হিসাবেও তিনি ছিলেন সমান পারদর্শী ও সফল। তার লেখা উজ্জ্বল একঝাঁক পায়রা, শোনো বন্ধু শোনো- প্রাণহীন এই শহরের ইতিকথা, ঝড় উঠেছে বাউল বাতাস প্রভৃতি জনপ্রিয়তা লাভ করেছিল। চক্রবর্তী, নীলাব্জ। "বিমলচন্দ্র ঘোষ"। journey90s.co.in। সংগ্রহের তারিখ ২৯ মার্চ ২০১৫। [স্থায়ীভাবে অকার্যকর সংযোগ]
মণীন্দ্র রায়

মণীন্দ্র রায় (জন্ম: ৪ অক্টোবর ১৯১৯ - ২৮ আগস্ট ২০০০) সাহিত্য অকাদেমি পুরস্কার ও রবীন্দ্র পুরস্কার প্রাপ্ত একজন বিশিষ্ট বাঙালি কবি ছিলেন। মণীন্দ্র রায় ১৯১৯ খ্রিষ্টাব্দের ৪ঠা অক্টোবর ব্রিটিশ ভারতের বেঙ্গল প্রেসিডেন্সির অন্তর্গত পাবনা জেলার শীতলাই গ্রামে জন্মগ্রহণ করেন। কলকাতা শহরে সুরেন্দ্রনাথ কলেজ থেকে তিনি ইংরেজিতে অনার্স নিয়ে বি এ পাশ করেন। পাবনাতে থাকাকালীন ছাত্রাবস্থাতেই তিনি জ্যোতিরিন্দ্র মৈত্র ও চিত্রশিল্পী রথীন মৈত্র র প্রেরণায় সাম্যবাদী ভাবধারার প্রতি আকৃষ্ট হন। কিন্তু তিনি বিশ্বাসী ছিলেন প্রগতিশীল মতাদর্শের রাজনীতিতে। মণীন্দ্র রায় প্রায় চল্লিশ বছর ধরে কবিতা লিখেছেন। ১৯৩৬ সালে সুধীন্দ্রনাথ দত্ত সম্পাদিত 'পরিচয়' পত্রিকায় তার প্রথম কবিতা ছাপা হয়। ১৯৩৯ সালে তার প্রথম কাব্যগ্রন্থ ত্রিশঙ্কু প্রকাশিত হয়। ১৯৪২ খ্রিষ্টাব্দে একচক্ষু, ১৯৪২ খ্রিষ্টাব্দে ছায়া সহচর, ১৯৪৮ খ্রিষ্টাব্দে সেতুবন্ধন কাব্যগ্রন্থগুলি প্রকাশিত হয়। তেভাগা আন্দোলন এর প্রেক্ষাপটে তিনি ইয়াসিন মিঞা নামে দীর্ঘ কবিতা লিখেছিলেন। তিনি সীমান্ত ও নিষ্পন্ন নামক দুটি পত্রিকার সম্পাদক ছিলেন। তিনি অমৃত ও সত্যযুগ নামে দুটি সাময়িক পত্রিকারও সম্পাদনা করেন। তার লেখা অন্যান্য উল্লেখযোগ্য গ্রন্থগুলি হল কৃষ্ণচূড়া, অন্যপথ, অতিদূর আলোর রেখা, সুখের মেলাই, অমিল থেকে মিলে, ভিয়েতনাম, লেনিন, নদী ঢেউ ঝিলমিল প্রভৃতি। তিনি জামায় রক্তের দাগ, নাটকের নাম ভীষ্ম, মাথায় জড়ানো জলপাই, পল্লব আমাকে বাঁচতে দাও, আমাকে জাগতে দাও প্রভৃতি অনেকগুলি নাটকও রচনা করেন। ১৯৬৯ সালে তার দীর্ঘ কবিতা মোহিনী আড়াল সাহিত্য অকাদেমি পুরস্কার লাভ করে। ১৯৯৩ সালে তিনি 'সনেট সমগ্র' গ্রন্থের জন্য রবীন্দ্র পুরস্কারে ভূষিত হন। বাংলার জন্য সাহিত্য অকাদেমি পুরস্কার বিজয়ীদের তালিকা অঞ্জলি বসু সম্পাদিত, সংসদ বাঙালি চরিতাভিধান, দ্বিতীয় খণ্ড, সাহিত্য সংসদ, কলকাতা, জানুয়ারি ২০১৯ পৃষ্ঠা ২৯৩, আইএসবিএন ৯৭৮-৮১-৭৯৫৫-২৯২-৬ Contemporary Bengali Literature (ইংরেজি ভাষায়)। Academic Publishers। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "..:: SAHITYA : Akademi Awards ::.."। sahitya-akademi.gov.in। সংগ্রহের তারিখ ২০২১-০৮-৩০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) অঞ্জলি বসু সম্পাদিত, সংসদ বাঙালি চরিতাভিধান, দ্বিতীয় খণ্ড, সাহিত্য সংসদ, কলকাতা, জানুয়ারি ২০১৯ পৃষ্ঠা ২৯৩, আইএসবিএন ৯৭৮-৮১-৭৯৫৫-২৯২-৬
আলু ভর্তা

আলু ভর্তা হল সিদ্ধ নরম আলু মরিচ (লংকা), পেঁয়াজ ও তেল মিশিয়ে পিষে তৈরিকৃত একধরনের খাদ্য। যা সাধারনত তরকারি হিসাবে খাওয়া হয়। ১৭৪৭ সালে হান্না গ্লাসসের লেখা দ্যা আর্ট অভ কুকারিতে আলুভর্তা তৈরীর পদ্ধতি বর্ণিত হয়েছে। আলু সরিষার তেল/ঘিঁ মরিচ পেঁয়াজ কুচি লবণ প্রথমে একটি আলাদা পাত্রে পরিমাণমত আলু সিদ্ধ করে নিতে হবে। আলাদা একটি বাটিতে সিদ্ধ আলুর খোসা ছাড়িয়ে রেখে দিতে হবে। এবার পেঁয়াজ কুচি, মরিচ কুচি একটি ফ্রাই প্যানে হালকা তেলে একটু ভাজাভাজা করে নিতে হবে। এ পর্যায়ে সিদ্ধ আলুগুলো হাতের সাহায্যে চাপ দিয়ে ভেঙ্গে পিষতে হবে। সাথে ভাজা পেঁয়াজ ও মরিচকুচি এবং সরিষার তেল ভালভাবে মাখতে হবে। সাথে পরিমাণ মত লবণ দিতে হবে। অনেকে আলুর সাথে সিদ্ধ ডিম, সীম, বেগুন ইত্যাদিও ব্যবহার করেন। এছাড়া অনেকে পোড়া মরিচ ব্যবহার করে; এতে ভর্তায় আলাদা এক প্রকার স্বাদ ও গন্ধ আসে। আবার কাঁচা মরিচ কুচিও ব্যবহার হয়। বৈচিত্র্য ও স্বাদের জন্য অনেক সময় ঘি ব্যবহার করা হয়। আলু ভর্তায় বিভিন্ন উপাদান যোগ করায় এর বিভিন্নতা এসেছে। যেমনঃ আলু ভর্তা ডিম ও আলু ভর্তা শিম ও আলু ভর্তা কাশ্মীরি আলু ভর্তা দেশী আলু ভর্তা ব্রিটিশ আলু ভর্তা Smith, A. (2011) Potato: A Global History. London: Reaktion Books. "ভর্তা-ভাতের স্বাদ"। [স্থায়ীভাবে অকার্যকর সংযোগ] উইকিবইয়ে এই বিষয়ের উপরে একটি বই রয়েছে: রন্ধনপ্রণালী:আলু ভর্তা
জ্যাক রাইডার

জন জ্যাক রাইডার, এমবিই (ইংরেজি: Jack Ryder; জন্ম: ৮ আগস্ট, ১৮৮৯ - মৃত্যু: ৩ এপ্রিল, ১৯৭৭) ভিক্টোরিয়ার কলিংউডে জন্মগ্রহণকারী অস্ট্রেলিয়ার বিখ্যাত আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অধিনায়কত্ব করেন তিনি। ঘরোয়া প্রথম-শ্রেণীর অস্ট্রেলীয় ক্রিকেটে ভিক্টোরিয়া বুশর‌্যাঞ্জার্সের পক্ষে খেলেন। দলে তিনি মূলতঃ অল-রাউন্ডার ছিলেন। আক্রমণাত্মক ব্যাটিংয়ের অধিকারী জ্যাক রাইডার ড্রাইভে অভিজ্ঞতা প্রদর্শন করেন। তার মিডিয়াম-পেস বোলিং যথেষ্ট কার্যকর ছিল। ডন ব্র্যাডম্যানের প্রথম টেস্ট অধিনায়কত্বের সময় তিনিও দলের সদস্য ছিলেন। তার টেস্ট গড় অ্যালান বর্ডারের চেয়েও বেশি। ইংল্যান্ডের বিপক্ষে ৪টি ও দক্ষিণ আফ্রিকার বিপক্ষে ১টি সিরিজে অংশগ্রহণ করেন। তন্মধ্যে ১৯২১-২২ মৌসুমে দক্ষিণ আফ্রিকার বিরুদ্ধে অনুষ্ঠিত সিরিজে তার ব্যাটিং গড় শতাধিক ছিল। ১৯২৪-২৫ মৌসুমে ইংল্যান্ডের বিপক্ষে অপরাজিত ২০১* রান করেন যা তার ব্যক্তিগত সর্বোচ্চ রান। অ্যাডিলেড ওভালে অনুষ্ঠিত ঐ খেলায় তিনি দীর্ঘ সাড়ে ছয় ঘণ্টা ক্রিজে অবস্থান করেন। এ রান সংগ্রহের সময় টমি অ্যান্ড্রুজের সাথে ১৩৪ ও বার্ট ওল্ডফিল্ডের সাথে ১০৮ রানের জুটি গড়েন। স্থানীয় ক্রিকেট দলে দীর্ঘদিনের সম্পৃক্ততার কারণে তিনি 'কলিংউডের রাজা' নামে পরিচিতি পান। ৩৩টি জেলা খেলায় ১২,৬৭৭ রান ও ৬১২ উইকেট দখল করেন। এ রেকর্ডটি অদ্যাবধি অক্ষত রয়েছে। একমাত্র টেস্ট ক্রিকেটার হিসেবে অভিষেক টেস্টের উভয় ইনিংসে দুঃখজনকভাবে রান আউটের শিকার হন। এছাড়াও প্রথম অস্ট্রেলীয় হিসেবে ৫০.০০-এর অধিক ব্যাটিং গড়ের অধিকারী হন। যে-কোন টেস্টের এক ইনিংসে সর্বাধিকসংখ্যক বল মোকাবেলা করার রেকর্ডের অধিকারী তিনি। সাত নম্বরে মাঠে নেমে তিনি ৪৬১ বল খেলেছিলেন। ১৯৭৭ সালে মেলবোর্ন ক্রিকেট গ্রাউন্ডে অনুষ্ঠিত শতবার্ষিকী টেস্টে সাবেক খেলোয়াড়দের মধ্যে জ্যেষ্ঠতম ছিলেন। ঐ খেলার মাত্র কয়েক সপ্তাহ পর তার দেহাবসান ঘটে। Frindall, Bill (২০০৯)। Ask Bearders (ইংরেজি ভাষায়)। BBC Books। পৃষ্ঠা 35–36। আইএসবিএন 978-1-84607-880-4। সংগ্রহের তারিখ ১১ জুন ২০১১।  "Batting records, Test matches, Cricinfo Statsguru, ESPN Cricinfo" (ইংরেজি ভাষায়)। Cricinfo। সংগ্রহের তারিখ ১৫ আগস্ট ২০১৭।  বিল ব্রাউন বিল পন্সফোর্ড অস্ট্রেলিয়া জাতীয় ক্রিকেট দল উইকিমিডিয়া কমন্সে জ্যাক রাইডার সংক্রান্ত মিডিয়া রয়েছে। ইএসপিএনক্রিকইনফোতে জ্যাক রাইডার (ইংরেজি) ক্রিকেটআর্কাইভে জ্যাক রাইডার (সদস্যতা প্রয়োজনীয়) (ইংরেজি) অস্ট্রেলিয়ান ডিকশনারি অব বায়োগ্রাফিতে জ্যাক রাইডার প্রবেশদ্বার:  ক্রিকেট জীবনী
নির্বাক (চলচ্চিত্র)

নির্বাক একটি ভারতীয় বাংলা চলচ্চিত্র। এই চলচ্চিত্রটি পরিচালনা করেছেন সৃজিত মুখোপাধ্যায়। অভিনয় করেছেন সুস্মিতা সেন, যীশু সেনগুপ্ত, ঋত্বিক চক্রবর্তী এবং অঞ্জন দত্ত। সৃজিত পরিচালিত সেরা চলচ্চিত্রগুলোর মধ্যে একটি হলো নির্বাক।এই চলচ্চিত্রেই সুস্মিতা সেন সর্বপ্রথম বাংলা ভাষায় অভিনয় শুরু করেন।. সুস্মিতা সেন অঞ্জন দত্ত যীশু সেনগুপ্ত ঋত্বিক চক্রবর্তী "Sushmita Sen talks about her first Bengali film 'Nirbaak'"। Mid Day। ১৫ জুলাই ২০১৪। সংগ্রহের তারিখ ২০ সেপ্টেম্বর ২০১৪।  "The Susmita Sen connection"। The Telegraph। ১৩ আগস্ট ২০১৪। সংগ্রহের তারিখ ২৪ সেপ্টেম্বর ২০১৪।  "First Look: Sushmita Sen's 'Nirbaak'"। Sify। ৪ ডিসেম্বর ২০১৪ তারিখে মূল থেকে আর্কাইভ করা। সংগ্রহের তারিখ ২৮ মার্চ ২০১৫।  "On the sets: Sushmita Sen's Bengali film 'Nirbaak'"। Mid Day। সংগ্রহের তারিখ ৫ আগস্ট ২০১৪।  "Sushmita Sen sharpens her Bong tongue for 'Nirbaak'"। সংগ্রহের তারিখ ২৩ ফেব্রু ২০১৫।
নজদ অভিযান

নজদ অভিযান হল উসমানীয় সাম্রাজ্যের পক্ষ থেকে মিশর কর্তৃক পরিচালিত ধারাবাহিক সামরিক অভিযান। এটি ১৮১১ সাল থেকে ১৮১৮ সাল পর্যন্ত স্থায়ী উসমানীয়-সৌদি যুদ্ধের অংশ। ১৮১৭-১৮ সময়ের এই অভিযানে ইবরাহিম পাশা নেতৃত্ব দেন। সুলতান দ্বিতীয় মাহমুদের আদেশে দিরিয়া জয় ও প্রথম সৌদি রাষ্ট্রের পতন ঘটানো তাদের লক্ষ্য ছিল। হানাকিয়াহ থেকে প্রায় ৩০,০০০ সৈনিক মদিনার পশ্চিমে অগ্রসর হয়। ১৮১৭ সালের নভেম্বরে তারা মাওয়িয়া গ্রাম দখল করে। এরপর আল রাস, আল খাবরা, উনাইজা ও বুরাইদা ডিসেম্বরে দখল করা হয়। ১৮১৮ সালের এপ্রিলে তারা দিরিয়া পৌছায়। কয়েকমাস অবরোধ করার পর ৯ সেপ্টেম্বর আবদুল্লাহ বিন সৌদ সমর্পণ করেন। নজদ